open-index/open-wikipedia-markdown huggingface dataset:
Jatvjagi

**Jatvjagi** (litvanski: *Jotvingiai*, *Sūduviai*, letonski: *Jātvingi*, poljski: *Jaćwingowie*, beloruski: *Яцвягі*, njemački: *Sudauer*) bili su jedno od najutjecajnijih plemena koja su živjela u blizini Baltičkog mora. 

## Historija
Ni danas se nezna kad su se i od kud Jatvjagi prvi put pojavili. Prema Herodotu koji ih zove *Neuri*, oni su bili pleme koje je živjelo izvan Skitskog kulturnog kruga, 
duž rijeke - *Hypanis* (današnji Južni Bug).

Za Klaudija Ptolomeja (2. vijek n.e.) oni su *Galindai kai Soudinoi* (Σουδινοί) - Galindi ili Sudinoi, sugerirajući time vezu sa drugim tajanstvenim plemenom Galindima. Poznati srednjovjekovnom kroničar Peter od Dusburga, navodi ih kao Galindite ili Suduvite. 

Regija u kojoj su živjeli bila je poznata kao Jatvingija, kraj uz rijeku Narew, jugoistočno od Prusa i južno od Litvanaca.
To je kraj u današnjoj Belorusiji, Litvaniji i sjeveroistočnoj Poljskoj, preciznije u poljskom Podlaskom vojvodstvu, beloruskoj Grodnjenskoj oblasti i dijelu Litvaniji.

Jatvjagi su još od Antičkih vremena bili poznati kao snažni ratnici, pa su ih rado angažirali kao najamnike.
Dokumentirano je da ih je 944. unajmio kijevski knez Igor, a 983. i Vladimir I iz Kijeva.

Jatvjagi su bili pagani sve do 1009. kad je Bruno od Querfurta krstio njihova vladara Netimerasa. Ipak to službeno primanje religije, nije promijenilo njihov borbeni karakter, pa su za srednjeg vijeka napadali Volinj, Lublin, Mazoviju i brojne druge krajeve, što je za branioce bio težak izazov. 

Za vrijeme vojne kampanje koju je protiv njih organizirao krakovski vojvoda Boleslav Stidljivi, 23. juna 1264. odigrala se jedna od najpoznatijih bitaka protiv Jatvjaga. U Bitci kod Brańska koja je počela 23. juna 1264. - ubijen je njihov vođa Komata, a oni su nakon dva dana 
poraženi. Dvadeset godina nakon te bitke napali su ih Teutonski vitezi i nanjeli im velike gubitke, od kojih se nisu oporavili.

Njihovu zemlju su 1422. podijelili između sebe; Teutonski viteški red, Velika Kneževina Litvanija i Kraljevina Poljska. 

Jezik kojim su govorili bio je jedan od baltičkih jezika, blizak staropruskom. 

Duga historija Jatvjaga završila je krajem 19. vijeka, prema popisu stanovništva koji su proveli beloruski svećenici 1860. u okolici Grodna živjelo je 30.929 stanovnika koji su se izjasnili kao Jatvjagi. 
Međutim nakon Prvog svjetskog rata više nije bilo nikog tko se deklarirao kao Jatvjag. 

## Izvori

## Vanjske veze

* ''Yotvingians – Mighty Warriors of the Baltic Sea''
Ana Besarab

**Ana**, **Anka** ili **Anča**, bila je jedna od kćerki Nikolaja Aleksandrua, kneza Vlaške i supruga srpskog cara Stefana Uroša V. Njena sestra Ana bila je supruga bugarskog cara Ivana Stracimira.

Najverovatnije se udala za Uroša u leto 1360. godine. Položila je monaški zavet i postala monahinja; tom je prilikom uzela monaško ime **Jelena**.

## Reference
Kapišová

**Kapišová** je naseljeno mjesto u okrugu Svidnjik, u Prešovskom kraju, Republika Slovačka.

## Stanovništvo

Prema podacima o broju stanovnika iz 2011. godine naselje je imalo 450 stanovnika.

## Reference

## Vanjske veze
* 
*
Trzebnica

**Trzebnica** (njemački: *Trebnitz*, češki: *Třebnice*) je grad od 13,343 stanovnika na jugozapadu Poljske u Donjošleskom vojvodstvu.

## Geografija
Trzebnica leži udaljena dvadesetak km od Wrocława.

## Historija

Osnivanje samostana sa crkvom 1202. čiji su inicijatori i financijeri bili vojvoda Henrik I. Bradati i njegova supruga Hedviga Šleska, bilo je presudno za nastajanje naselja. Godinu dana kasnije biskup Ciprijan doveo je Cistercite iz Bamberga. Gradnja je dovršena 1218. i tako je Trzebnica postala prva cistercitska opatija u Poljskoj. Za ono vrijeme važan vjerski, kulturni i ekonomski centar uz kog je tokom 13. vijek Trzebnica izrasla i dobila gradska prava 1250.  

Za vladavine Jana od Češke u 14. vijeku Trzebnica je bila u sastavu Vojvodstva Oleśnica. Periodi prosperiteta prekidani su provalama, pljačkama i epidemijama. U 15. vijeku grad i opatiju opljačkali su Husiti 1432. i 1433., a nakon tog i *Crna [[regimenta]]* Matije Korvina 1474, a dva puta ga je pogodila epidemija kuge. 

Od 1526. Šleskom vladaju Habsburgovci, u Trzebnici se podižu nove kuće i osnivaju brojni cehovi. Tridesetogodišnji rat  (1618. - 1648.) donio je nova razaranja i gubitke.
Obnova grada započela je izgradnjom novih zgrada u opatiji u kasnobaroknom stilu, pa je grad 1776. imao 1977 stanovnika.

Kraljevina Pruska anektirala je taj dio Šleske 1740. pa Trzebnica slijedeća dva vijeka bila pod njemačkim utjecajem.
Isprva je bilo loše, kad su 1810. raspušteni i konfiscirani samostani.
Kasnije se stanje popravilo razvojem industrije i otvaranjem termi 1888. u koje su dolazili građani Wrocława.

Željeznička pruga do Szczecina podignuta je 1886., električna struja uvedena je 1897. a plin 1910.

Pri samom kraju Drugog svjetskog rata - 25. januara 1945., grad su zauzele jedinice Crvene armije i dobrano ga razorile. 
Nakon rata je obnavljan i značajno proširen.

## Pobratimski gradovi
Trzebnica ima ugovore o partnerstvu sa slijedećim gradovima;
*  Kitzingen, Njemačka
*  Viniki, Ukrajina
## Izvori

## Vanjske veze

* ''Gmina Trzebnica''
Tehnički fakultet u Rijeci

**Tehnički fakultet [[Rijeka (grad)|Rijeka]]** je visokoškolska obrazovna i znanstveno-istraživačka politehnička ustanova Sveučilišta u Rijeci koja djeluje od 1960. g.

## Historija
Tehnički fakultet u Rijeci vezuje se uz tradiciju od 1857. kada počinje s djelovanjem Mornarička akademija s četverogodišnjim studijem gradnje željeznih brodova i parnih strojeva za potrebe austrijske ratne mornaride, ali i za narasle civilne potrebe. Ne samo što je u Rijeci 1866. izumljen torpedo i počela njegova proizvodnja i daljnje usavršavanjem te snimljena prva fotografija pušćanog metka u letu (1885.) već se u nabujaloj industriji razvijaju važni elementi u brodograđevnoj i mašinskoj industriji te u energetici. S poslijeratnim razvojem Rijeke osjeća se sve veća potreba za visokostručnim kadrovima pa sto godina kasnije, 1960. započinje sa djelovanjem Strojarski fakultet koji se 1973. preimenuje u Tehnički fakultet. 1971/72. započinje i studij građevinarstva koji se 1976. odvaja u Građevinski fakultet, a postepenim uvođenjem studija elektrotehnike te računarstva fakultet postaje politehnički studijski i znanstveni centar.

## Organizacija
Tehnički je fakultet smjšten u bivšoj Austrijskoj kasarni Diaz u kvartu Monte Grappa i danas se sastoj od 11 zavoda, 38 katedri i 50 laboratorija sa 171 zaposlenim i s vanjskim suradnicima ostvaruje dodiplomski, diplomski i postdiplomski studij iz:

* brodogradnje
* strojarstva
* elektrotehnike
* računarstva
* mehatronike i robotike
* interdisciplinarnih tehničkih znanosti
Yesworld

***yesworld*** je treći EP što ga je objavio japanski izvođač TK from 凛として時雨, frontmen benda Ling tosite sigure. EP je izdan 14. travnja 2021. godine od strane Sonyja kao regularno (CD) i posebno (CD+Blu-ray) izdanje. Regularno izdanje EP-a sadržavalo je pet pjesama, među kojima je bila i naslovna pjesma "yesworld", premijerno izvedena *live* tokom 2020. godine, dok su ostale četiri pjesme bile reizdanja i nove verzije starijih pjesama, među kojima su "unravel", "Dramatic Slow Motion" i "copy light". Posebno izdanje sadržavalo je snimak studijske *live* izvedbe albuma *[[彩脳]]* kao i kratki dokumentarni film o snimanju i probama za snimanje albuma 彩脳. 

*yesworld* je ukupno treći EP u TK-ovoj samostalnoj karijeri; prethodni je bio *[[Secret Sensation]]* iz 2016. godine. 

## Popis pjesama

## Reference

## Vanjske veze
* Diskografija
Komplikacija (medicina)

**Komplikacija** u medicini je nepovoljan razvoj ili posljedica bolesti, zdravstvenog stanja ili terapije . Bolest se može pogoršati u smislu težine ili se može manifestovati povećani broj znakova, simptoma ili novih patoloških promjena. Može se proširiti na cijelo tijelo ili utjecati na druge organske sisteme. Nova bolest može se javiti i kao komplikacija već postojeće bolesti. Medicinski tretmani, poput lijekova ili operacija, mogu proizvesti neželjene efekte ili stvoriti nove zdravstvene probleme. Prema tome, komplikacija može biti jatrogena (tj. bukvalno *uzrokovano djelovanjem ljekara* ).

Medicinsko znanje o bolesti, postupku ili liječenju obično sadrži listu najčešćih komplikacija kako bi ih se moglo predvidjeti, spriječiti ili lakše i brže identificirati.

Ovisno o stepenu ranjivosti, osjetljivosti, starosti, zdravstvenom stanju, stanju imunološkog sistema itd., do komplikacija može doći lakše ili teže. Komplikacije negativno utječu na prognozu bolesti. Non - invazivne i minimalno invazivnih medicinskih postupaka obično imaju manje komplikacija u odnosu na invazivne procedure.

Poremećaji koji su istovremeni, no ne i međusobno uzrokovani, nazivaju se komorbiditetima . Ova konceptualna linija razdvajanja ponekad je nejasna zbog složenosti uzročnosti ili nedostatka konačnih informacija o tome. Pojmovi *nastavak* i *komplikacija* *bolesti* često su sinonimi, iako je *komplikacija* prvenstveno konotacija na rezultatno stanja koje komplikuje kontrolu nad uzročnim okolnostima (čini ih složenijim i izazovnijim). Nastavak bolesti u užem smislu je rezidualni efekat akutne faze bolesti ili ozljede. Dalji pormećaji se mogu pojaviti nakon nekoliko sedmica ili mjeseci uzročne ozljede ili bolesti. Na primjer, ožiljak nakon opekotine ili disfagija zaostala nakon moždanog udara mogu se smatrati nastavkom bolesti.

Komplikacija je takođe neželjen rezultat liječenja ili hirurškog postupka. Primjeri komplikacija su krvarenje nakon operacije, glavobolja nakon lumbalne punkcije ili neželjene reakcije na lijek.

## Reference

## Literatura

* 
* 
*
Infektologija

**Infektologija** (izvedeno iz "infekcija") proučava sveukupnu oblast infekcija i zaraznih bolesti. To je interdisciplinarna znanost iz područja biologije i medicine koja se bavi istraživanjem, prevencijom i liječenjem virusnih, bakterijskih, mikotičkih i protozojskih infekcija kod ljudi.

## Opšta infektologija
Osnovna infektološka istraživanja sastoje se u izučavanju biologije infekcija (bakteriologija, virologija, parazitologija i imunologija). Podoblasti infektologije više primenjenog tipa suklinička infektologija i epidemiologija.

## Klinička infektologija
Ambulantna i klinička njega bolesnika s zaraznim bolestima vrši se u sklopu kliničke infektologije. U slučaju infekcija visoko zaraznim uzročnicima bolesti, pacijenti se liječe u izoliranim stanicama.

### Klinički značajne infektivne bolesti (odabir)

Djole navedene su neke od zaraznih bolesti koje predstavljaju izazov za zdravstvene sisteme većeg broja zemalja, naročito one manje razvijene.

* Pneumonija
* HIV / AIDS
* Dijarejske bolesti
* Tuberkuloza
* Meningitis
* Hepatitis
* Malarija
* Virusna hemoragijska groznica
* Lajmska bolest

## Napomene

## Literatura
* Adolf Bauernfeind, Pramod M. Shah: *Leksikon mikrobiologije i infektiologije.* Schattauer, Stuttgart 1990, .
* Friedrich Hofmann, Friedrich-Wilhelm Tiller: *Praktična infekciologija.* *Patogen, dijagnoza, terapija, prevencija.* ecomed, Landsberg 2001, .
* Alexander Krämer, R. Reintjes (ur.). ): *Epidemiologija infekcije.* *Metode, suvremeni nadzor, matematički modeli, globalno javno zdravlje.* Springer, Berlin 2003, .
Bytom

**Bytom** (njemački: *Beuthen* 1939-45) je grad od 165,263 stanovnika na jugu Poljske u Šleskom vojvodstvu.

## Geografija

Bytom leži udaljen petnaestak km sjeverozapadno od Katowica, pa je danas samo njegovo predgrađe.

## Historija

Historija Bytoma seže do 12. vijeka, ali je gradska prava po uzoru magdeburška dobio je 1254. od vojvode Wladislava Opolskog. 
Red Svetog groba u Jeruzalemu doselio se u Bytom iz Miechówa 1299.

Grad je počeo prosperirati na prijelazu u 14. vijek, za vladavine Kazimira od Bytoma. Tad su podigniti bedemi i zamak.

Bytom je sredinom 15. vijeka postao pogranični grad između Kraljevine Poljske i Kraljevine Češke.
Tokom 16. i 17. vijeka Bytomom je prvo vladala dinastija Pjastovića, zatim Hohenzollerna, a od 1623. Henckel von Donnersmarck koja ga je dobila kao feud od svetorimskog cara Ferdinanda II.

Tad je otkriveno rudno blago Bytoma; kameni ugljen, cink i olovo. Od 18. vijeka Bytom je dio Kraljevine Pruske, a tokom 19. vijeka postao je zahvaljujući rudnom bogatsvu jedan od najpropulzivnijih i industrijskih centara Gornje Šleske.

Broj njegovih stanovnika povećao se od 1 700 - 1800., na 51 000 - 1900. Tad su izgrađene brojne historicističke palače, među inim i opera.

Nakon Drugog svjetskog rata Bytom je postao dio Poljske i nastavio je rasti, progutavši okolna sela.

Velika promjena dogodila se 1990. kad je većina pogona teške industrije i rudnika propala (opstao je samo jedan).

## Pobratimski gradovi
Bytom ima ugovore o partnerstvu sa slijedećim gradovima;

## Izvori

## Vanjske veze

* ''Urząd Miejski w Bytomiu'' (službene stranice)
Lestek

**Lestek** (ili **Leszek**, **Lestko**) (oko 870./80. - oko 930./50.) bio je drugi vojvoda Poljana krajem 9. vijeka, jedan od mitoloških vladara Dinastije Pjastovića.

## Biografija

Jedini izvor o njegovom postojanju je kronika benediktinskog redovnika na dvoru Boleslava III Krivoustog - Gallusa Anonymusa Cronica et gesta ducum sive principum Polonorum, koji je kao Boleslove predhodnike naveo Zemovita, Lesteka i Zemomisla.
Po njoj je on nasljedio svog oca Zemovita, a njega njegov sin Zemomisl.

Sve do druge polovice 19. vijeka nije se sumnjalo u njegovo postojanje, a onda su izašle teorije da su on kao i njegov predhodnik i nasljednik -likovi koje Gallus izmislio da dokaže Boleslavovu genealogiju kako je to u ono vrijeme bilo moderno.

Kasniji poljski historičari odbacili su te sumnje, pa su oni danas prihvaćeni kao realni i usađeni u kolektivnu svijest Poljaka.
## Reference

## Vanjske veze

* ''Legendarni władcy Polski: Siemowit, Lestek (Leszek), Siemomysł'' 

|-
Paraskeva Drapšin

**Paraskeva Drapšin** (Turija kod Srbobrana 20. marta 1938) je pravoslavna igumanija Manastira Jazka.

## Biografija
Igumanija mati Paraskeva (Drapšin) rođena je u Turiji kod Srbobrana, 20. marta 1938. godine. Osnovnu školu završila je u mjestu rođenja.

## Igumanija Manastira Jazka
Godine 1953. sa svojih 15 godina života dolazi u zapusteli Manastir Jazak. Nije prošlo mnogo vremena i njena biološka majka pridružuje joj se u monaškom životu. Više od deset godina su njih dve, sa još nekoliko monahinja, živele bez struje i vode u praktično nehumanim uslovima.

Igumanija Paraskeva potiče iz veoma ugledne porodice. Njen stric je general Petar Drapšin, a deda joj je bio solunski borac. Njena majka, koja je došla u manastir za svojom ćerkom, s vremenom je postala igumanija Angelina.

Nakon njenog upokojenja 1990. godine, igumanijin čin preuzela je ćerka, sadašnja igumanija manastira, mati Paraskeva. Puna duha i harizme koja iz nje isijava, mati Paraskeva majčinski upravlja i vodi ovu monašku obitelj, koju sada čine 11 monahinja, već 60 godina.

## Izvori


## Vanjske veze

* Svetosavlje
Manastir Jazak

**Manastir Jazak** je jedan od 14 fruškogorskih manastira. Nalazi se u istočnom delu Fruške gore, severozapadno od istoimenog naselja i nekadašnjeg Jazak Manastir Jazak, u čijem se ataru danas nalazi. Manastir prostorno i administrativno pripada opštini Irig.Manastir je posvećen Vavedenju, a u njegovom sastavu se nalazi i crkva posvećena ovom svecu.

## Položaj
Manastir Jazak nalazi se na južnoj strani Fruške gore, duboko u planini i na visini od 270 -{m}-. Udaljen je svega 5-6 -{km}- od puta Beograd-Irig, pa je lako dostupan vernicima i drugim posetiocima.

## Historija
Izgrađen je 1736. godine na ravnom završetku male kotline, između dva proplanka, na južnoj padini Fruške gore, na potezu poznatom pod imenom Gradac. Manastirski kompleks se sastoji od crkve sa zvonikom, okruženoj sa tri strane konacima, dok je sa četvrte strane zid i zasvođeni ulaz u manastirsku portu. U sredini porte je manastirska crkva sa trospratne zvonikom.

Neposredno uz manastir, na putu prema selu Jazak, nalazi se manastirski prnjavor, a na udaljenosti oko dva kilometra, severno od manastira, nalaze se ostaci manastira Stari Jazak, koji je prema predanju, osnovao je sv. Despot Jovan Branković, mlađi sin sv. Stefana Slepog i sv. Majke Angeline. Bio je posvećen Vavedenju Presvete Bogorodice (21. novembar/ 4. decembar). Prvi pisani podatak potiče iz 1522. godine. Pominje se u rukopisnom Triodu koji je prepisivao jazački monah Lavrentije.

Sa obzirom da iz 17. veka nisu sačuvana svedočanstva o manastiru, pretpostavlja da je zapusteo sve do Velike seobe Srba 1690. godine. Tako su 1705. prenete mošti cara Uroša iz Nerodimlja, zbog čega je manastir uživao veliki ugled. U vreme mitropolita Vićentija Jovanovića 1736. godine, doneta je odluka o izgradnji nove Crkve Sv. Trojice u baroknom stilu, koju je juna 1758. osveštao mitropolit Pavle Nenadović i u nju je prenet inventar starog manastira. Stari Jazik je zatim pretvoren u ženski manastir, koji je uredbom Marije Terezije 1773 o redukciji manastira raseljen i brzo zatim pretvoren u ruševine, koje i danas stoje na istom mestu. U novoj crkvi od 1759 do 1769 rađen je ikonostas sa 58 ikona, delo Dimitrija Bačevića i njegovih pomoćnika Teodora Kračuna i Dimitrija Popovića. Pošto je unutrašnjost crkve dugo stajala samo okrečena, 1899. godine slikar Pavle Čortanović (1830-1903) je uradio uljane zidne slike s pojedinim likovima iz nacionalnog i opšte hrišćanskog svetiteljskog panteona.

## Današnje stanje
Danas manastirsko sestrinstvo broji 11 monahinja ja čijem je čelu igumanija Paraskeva Drapšin od 1990. godine.

*
*

## Reference
A Night in Sickbay

***A Night in Sickbay*** () je epizoda američke science fiction TV-serije *[[Star Trek: Enterprise]]*, premijerno prikazana 16. oktobra 2002. godine. Radnja, koja se djelomično oslanja na radnju prethodne epizode *[[Vox Sola]]*, prikazuje kako se Porthos, pas kapetana Archera, razboli nakon posjete planeti Kreetassa, te mu, dok ga dr. Phlox liječi, Archer odlučuje praviti društvo, a što koincidira sa nastojanjem da popravi štetu izazvanu još jednom nehotičnom uvredom Kreetassanaca prilikom pokušaja uspostave diplomatskih odnosa.

Epizoda, poznata i po scenama dekontaminacije u kome se Archer i članice posade T'Pol i Hoshi Sato pojavljuju u donjem rublju, je imala relativno dobru gledanost prilikom premijere, ali je dobila loše kritike zbog nedosljedne karakterizacije i "šašavog" zapleta.

## Izvori

## Vanjske veze
*
Sivi sokol

**Sivi sokol** ili **sivi soko** (lat:*Falco peregrinus*) je vrsta sokola sa širokim rasprostranjenjem. Ova vrsta obuhvata 17-19 podvrsti. Sivi soko je najbrža vrsta među pticama na zemlji; postiže brzinu do 389&nbsp;km/h.

## Karakteristike

* Mužjak
** dužina: 41&nbsp;cm
** raspon krila: 95&nbsp;cm
** težina: 550g
* Ženka
** dužina: 49&nbsp;cm
** raspon krila: 114&nbsp;cm
** težina: 1200 g

Sivi soko se hrani pticama, najčešće golubovima, patkama, vrapcima i slično. Pri obrušavanju dostiže brzinu u proseku od 350&nbsp;km/h. Plijen lovi isključivo u zraku. Mužjak sivog sokola, kao i kod većine ptica grabljivica, je za jednu trećinu manji nego ženka. Boju stiče oko godinu dana od izleganja, dok su mladunci tamno smeđe boje. Gnijezdi se na planinskim liticama i kao i druge vrste sokola svoje gnijezdo ne pravi sam, nego koristi napuštena gnijezda drugih ptica.

Opisane su brojne podvrste sivog sokola (*Falco peregrinus*), njih 19 priznaje *Handbook of the Birds of the World* (1994). Spada u skupinu najmanje ugroženih po IUCN klasifikaciji.

## Razmnožavanje
Krajem marta, ili početkom aprila (ili u julu i augustu na južnoj hemisferi) ženka obično polaže 3-4 jajeta u gnijezdima na liticama. Gnijezda nisu činjena od donešenog materijala, već su iskopana, bilo u zemlji, šljunku ili pijesku. Jaja su izdužena i pjegava. Srednja veličina iznosi 52x40 mm.

Inkubacija traje oko 30 dana. Na jajima sjede oba roditelja. Poslije izlijeganja, mladi ostaju u gnijezdu 35-40 dana. Poslije napuštanja gnijezda, roditelji se o mladima brinu još oko 60 dana. Samo jedna trećina izlega preživi prvu zimu.

## Podvrste i rasprostranjenost
Na našim prostorima dade se naći dvije vrte sivog sokola: *F. p. peregrinus* (srednjoeuropska podvrsta, zimovalica i selica) i *F. p. brookei* (sredozemna podvrsta, sjedilica). Na karti ispod je prikazano rasprostiranje svih 19 podvrsta, s tim da je ovdje navedeno kako su Kanarski sokol (*F. p. madens*) i Babilonski sokol (*F. p. babylonicus*) zasebne vrste od Sjevernoafričkog sokola (*F. p. pelegrinoides*):

## Zaštita i odnos sa ljudima
Sivi soko je zbog upotrebe pesticida izrađenih na bazi organohlorida naročito DDT-a imao status ugrožene vrste u velikom delu svog areala tokom 1950-ih, 60-ih i 70-ih. U poslednje vreme uspešno se sprovodi akcija veštačkog uzgajanja sivog sokola i vraćanje u odgovarajuća staništa. Sokoli su korišteni (nekad više nego danas) u sokolarstvu, posebnom načinu lova koji zahtijeva treniranje sokola. Urbanizacija je utjecala na gnežđenje sivog sokola: tako se gnezda mogu naći na vrhovima solitera, odašiljača, visećih mostova i sl.

## Vanjske veze

* European Peregrine Falcon Working Group
* Trag u prostoru: Saga o gospodarima brzine, RTS Obrazovno-naučni program - Zvanični kanal
Vaughn Armstrong

**Vaughn Armstrong** (7. jul 1950 -) je američki glumac, najpoznatiji po gostujućim i sporednim ulogama u TV-serijama iz franšize *[[Star Trek|Zvjezdane stoze]]*, a među kojima se najviše ističe lik admirala Maxwella Forresta u TV-seriji *[[Star Trek: Enterprise]]*.

## Izvori

## Vanjske veze
* 
* Interview with Vaughn Armstrong & The Enterprise Blues Band on Slice of SciFi
* Vaughn Armstrong (Aveleyman)
Sergaši

**Sergaši** (slov. ***Srgaši*** - tal. ***Sergassi***) naselje od 207 stanovnika u sjeverozapadnoj Istri u sastavu općine Kopar, Primorska (Slovenija).

## Geografija
Na raskršću Crozera Montetoso, ceste Kopar-Pula, u blizini antičke Via Flavia, odvojak prema zapadu vodi prema dolini potoka Drnica (Val Derniga); nakon 1 km na pola puta prema obali između šumaraka i obrađene zemlje nalazi se Sergaš.

Poljoprivredno je selo smješteno na padinama brežujka koji dijeli dolinu Dernige od potoka Derešnjak; okrenuto prema jugu sa smokvama, ulikama, veikim vinogradima i tršćacima. Kuće su kamene i u selu prestaje asfaltna cesta, a staza vodi u dolinu da bi se uspinjala prema Šaredu (Saredo)

## Toponim
Ime sela dolazi od prezimena Sèrgas, koje porodica se ovdje doselila prije 200 godina. Autohtoni naziv sela slovenskih i hrvatskih Istrijana je Sergaši, sloveniziran u Srgaši. Prethodn naziv sela je bio **Čerešnjol** -**Ceresiòl**, vjerojatno zbog nasada trešanja istarski slavenski *čerišnja, čerešnja* (tal. *ciliegi)*.

## Stanovništvo
Prema popisu stanovništva 2010. Sergaš je mao 173 stanovnika, da bi prema podacima Statističkog uredanSlovenije u 2020. iao 207 stanovnika.
Dead Stop

***Dead Stop*** () je epizoda američke science fiction TV-serije *[[Star Trek: Enterprise]]*, premijerno prikazana 9. oktobra 2002. godine. Radnja se neposredno oslanja na prethodnu epizodu *[[Minefield (Star Trek: Enterprise)|Minefield]]* i prikazuje kako kapetan Archer, suočen sa teškim oštećenjima *[[USS Enterprise (NX-01)|Enterprisea]]* koje je nemoguće opraviti izvan baze, nevoljko odlučuje poslati poziv u pomoć i kao odgovor dobije koordinate automatske remontne stanice gdje se brod počne brzo opravljati, ali i postane poprište tajanstvenih i uznemirujućih događaja.

*Dead Stop* je dobio pohvale od strane kritike zbog povećane brige scenarista o narativnom kontinuitetu među epizodama, ali i vrlo dobrih specijalnih efekata.

## Izvori

## Vanjske veze
*
Korejovce

**Korejovce** je naseljeno mjesto u okrugu Svidnjik, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*
Potamon iz Mitilene

**Potamon iz [[Mitilene]]** (, oko 75. pne. – oko 15 n.e.) na Lezbosu bio je sin retora Lezbonaksa i sam se također bavio retorikom u vrijeme cara Tiberija, čiju je naklonost uživao. Plutarh ga spominje kao autoritet za Aleksandra Velikog. Lukijan vjerojatno za ovog Potamona kaže da je doživio 90. godinu života.

Bizantska enciklopedija *[[Suda]]* izvještava da je, uz životopis Aleksandra Velikog, Potamon napisao još nekoliko djela, naime, *Anale [[Samos|Samljana]]* (Ὅρους Σαμίων), *Pohvalu Brutu* (Βρούτου ἐγκώμιον), *Pohvalu Cezaru* (Καίσαρος ἐγκώμιον) i *O savršenom govorniku* (Περὶ τελείου ῥήτορος), a ovim djelima možda treba dodati i spis *O različitosti* (Περὶ τῆς διαφορᾶς), koji citira Amonije Gramatik.

## Reference

## Literatura
*
Morski slonovi

**Morski slonovi** () su rod životinja iz porodice pravih foka. Ovde spadaju Severni morski slon i Južni morski slon. Smatra se da potiču iz perioda Pliocena iz okoline Novog Zelanda, a razvijali su se u oblasti Tihog okeana.

## Izvori

## Vanjske veze

* elephantseal.org 
* eleseal.org
Yngve Lamberg

**Yngve Lamberg** (Göteborg, 29. veljače 1912. – 3. listopada 1960.) bio je švedski rukometaš i reprezentativac. Lamberg je najpoznatiji po tome što je, zajedno s Hansom Theiligom, bio najbolji strijelac Svjetskog prvenstva 1938. godine, prvog ikad održanog svjetskog prvenstva u dvoranskom rukometu. Prema tadašnjoj strukturi igre, Lamberg je bio krilni napadač, što bi odgovaralo vanjskom igraču u suvremenom rukometu. Igrao je veliki i dvoranski rukomet.

Lamberg je karijeru započeo u danas ugašenom klubu Dala BK, gdje je igrao do 1930. godine. Tada prelazi u Sannu, gdje igra četiri godine prije nego 1934. godine prelazi u Redbergslids IK. Redbergslids IK je bio jedan od jačih klubova u tada novoformiranoj prvoj ligi Švedske, a Lamberg je s klubom osvajao naslove prvaka 1935., 1936. i 1939. godine. U sezoni 1936./1937., Lamberg je bio najbolji strijelac lige. Nastavio je igrati i tokom turbulentnih 40-ih godina, a dostupni podaci prate njegovu karijeru zaključno s 1943. godinom, mada postoje izvori koji navode da je igrao sve do 1947. godine.

Za reprezentaciju Švedske igrao je i u velikom rukometu (6 utakmica, 12 golova) i u dvoranskom rukometu. Debi u dvorani imao je 27. veljače 1935. godine protiv Danske, a najzapaženiji rezultat mu je brončana medalja s prvog Svjetskog prvenstva u dvoranskom rukometu iz 1938. godine, na kojem je ujedno bio i najbolji strijelac zajedno s Hansom Theiligom. Posljednji evidentirani nastup za reprezentaciju imao je 1941. godine u utakmici protiv Trećeg Reicha.

Za života mu je uručena nagrada "Veliki dečko". Umro je 3. listopada 1960. godine.

## Reference
Opšta medicina

**Opšta medicina** ili „**opšta praksa**” (dočim u Americi, a u novije vrijeme i drugdje: **porodična medicina/praksa**), segment je primarne zdravstvene zaštite koji služi sveobuhvatnoj zdravstvenoj zaštiti na osnovnom nivou – u odnosu na sve dobne skupine, polove, bolesti i dijelove tijela. Njome se bave *[[ljekar]]i opšte prakse.* Ovo ime naglašava cjelovitu prirodu ove oblasti, te je ona po svojoj prirodi nespecijalizovana, ali ipak se radi o jednoj od specijalnosti medicine, utoliko što se za razliku od drugih specijalnosti temelji na poznavanju pacijenta u kontekstu obitelji i zajednice, s naglaskom na prevenciji bolesti i promociji zdravlja.

Pitanja vrijednosti koja se temelje na praksi opšte medicine obično su poznata kao etika primarne zdravstvene zaštite.

## Reference
Radom

**Radom** je grad od 211,371 stanovnika u sredini Poljske u Mazovjeckom vojvodstvu.

## Geografija

Radom leži udaljen 100 km južno od Varšave i 135&nbsp;km od Łódźa.

## Historija

U drugoj polovici 10. vijeka sagrađen je zamak s dva prstena bedema i opkopom. Radom je prvi put dokumentiran - 1155., u buli pape Hadrijana IV.
Do 13. vijeka uz zamak je niklo i trgovište sa crkvom.

Za vladavine vojvode Kazimira Velikog osnovan je Novi Radom koji je dobio gradska prava po uzoru magdeburška 1364.

U Radomu je 1401. potpisan prvi akt o Poljsko-Litvanskoj Uniji, a od 1613.  je sjedište poreznog suda Unije.

Sedamnaesti vijek bio je loš za Radom, što zbog kuge što zbog švedske invazije za koje su spalili grad i zamak. 
Na kraju je grad spao na naselje od 37 kuća i 375 stanovnika.

Za Podjele Poljske bio i pod austrijskom i ruskom vlašću, ali i nadalje ostao važan administrativni centar.
Tokom 19. vijeka počeo se industrijalizirati podizanjem pogona kožne, metalne i prehrambene industrije i izgradnjom cesta i željezničkih pruga.

Nakon Prvog svjetskog rata i povratka nezavisnosti - 1918., razvoj grada se jako ubrzao, jer se našao u centralnom industrijskom pojasu. 
U njemu je podignuta najmodernija tvornica oružja u Poljskoj, i čitav stambeni kvart za radnike. Pored tog podignuta je tvornica duhana, namještaja i telefona (filijala švedskog Ericssona).

Radom je dobio vodovod, kanalizaciju, plin i aerodrom i čitav niz kulturnih objekata: od teatra, kina, muzeja, do biblioteka i društvenih domova.

Nakon Drugog svjetskog rata od 1975. do 1998. bio je administrativni centar vlastitog vojvodstva. 
Od 1996. je i univerzitetski centar, kad je tadašnja Viša tehnička škola prerasla u univerzitet, a od 1992. je sjedište vlastite *Radomske [[biskupija|biskupije]]*.

## Pobratimski gradovi
Radom ima ugovore o partnerstvu sa slijedećim gradovima;

## Izvori

## Vanjske veze

* ''Urząd Miejski w Radomiu'' (službene stranice)
Krosno

**Krosno**  je grad od 46,291 stanovnika na jugoistoku Poljske u Potkarpatskom vojvodstvu.

## Geografija
Krosno leži na obroncima Beskida, na ušću rječice Lubatówke u Wisłok, nedaleko od slovačke granice (35&nbsp;km).

Krosno je za srednjeg vijeka bio kraljevski grad, kog su zvali *Mali [[Krakov]]*, a još između 1975.-1998. bio je prijestolnica vlastitog 
vojvodstva.

## Historija

Krosno je prvi put dokumentiran 1282. kao jedan od 34 malopoljskih feuda koje je vojvoda Lešek Crni donirao Lebuskoj 
biskupiji. 
Točan datum kad je dobio gradska prava je nepoznat, ali se pretpostavlja da je to bilo polovicom 14. vijeka kad je dobio povelju od 
Kazimira Velikog po uzoru magdeburško pravo, i naselio velikom grupom njemačkih naseljenika.

Krosno je od samog početka bio kraljevski grad, okružen bedemima već u 14. vijeku.
Uz to je već u srednjem vijeku imao vodovod i kanalizaciju.

Krosno je u 16. vijeku sa svojih 4 000 stanovnika bio jedan od najvećih malopoljskih gradova. 
Od druge polovice 17. vijeka počeo je postepeno gubiti na značaju, što zbog katastrofa što zbog Švedsko-poljskih ratova.
Nakon Prve podjele Poljske je pod vlašću Habsburške monarhije i životari kao mali 
galicijski gradić.

Počeo se oporavljati tek od druge polovice 19. vijeku, kad je podignuta rafinerija nafte.

U Međuratnom periodu je izrastao u važan industrijski centar, kad su podignute tvornice tekstila i stakla.
Izgradnja aerodroma započela je 1928., nakon tog je iz Bydgoszcza preseljena avijatičarska škola. 
Uspješan razvoj Krosna prekinuo je Drugi svjetski rat, za vrijeme kog je industrija dobrano uništena.

Obnova industrije uništene za rata započela je gotovo odmah nakon oslobođenja u septembru 1944.

## Pobratimski gradovi
Krosno ima ugovore o partnerstvu sa slijedećim gradovima;
*  Edewecht, Njemačka
*  Zalaegerszeg, Mađarska
*  Sárospatak, Mađarska
*  Užgorod, Ukrajina
*  Uherské Hradištĕ, Češka
*  Gualdo Tadino, Italija
*  Øygarden, Norveška
*  Marl, Njemačka
## Izvori

## Vanjske veze

* ''Urząd Miasta Krosna''
Khumbu (ledenjak)

**Khumbu lednik** se nalazi u istoimenom području sjeveroistočnog Nepala, između Mount Everesta i grebena Lhotse-Nuptse. Na svome kraju je na nadmorskoj visini 4.900 dok mu je izvor na visini 7600 m, pa tako predstavlja najviši lednik na svijetu. Dug je 17 km. i istovremeno je najširi ledopad U Nepalu. 

Početak lednika je u Dolini tišine ispod samog vrha Everesta, u vidu jednog širokog ledopada, (Khumbu ledopad), na zapadnom kraju Doline tišine. 

Khumbu lednik predstavlja završni dio pješačenja do južnog Baznog kampa, postavljenog uz sami lednik na mjestu velike okuke. Ovaj ledopad predstavlja prvu glavnu opasnost na standardnoj alpinističkoj ruti preko Južnog prevoja.  
## Reference
Rongbuk (ledenjak)

**Rongbuk ledenjak** se nalazi u Himalajima na jugu Tibeta. Izvor za Rongbuk ledenjak je Mount Everest. U ovaj ledenjak utiču dva ledenjaka, **Istočni Rongbuk ledenjak** i **Zapadni Rongbuk ledenjak**, sjeverno od Mount Everesta, u Rongbuk dolini. Na sjevernom dijelu ove doline se nalazi poznati Rongbuk manastir. 

## Otkriće
Engleski alpinista George Mallory prvi je istraživao glavnu Rongbuk dolinu i njene ledenjake dok je tražio mogućnost za moguće rute za uspon na Mount Everest, za vrijeme prve Britanske ekspedicije na Mount Everest 1921. godine. 

Tokom iste ekspedicije, Oliver Wheeler prvi je istraživao Istočni Rongbuk ledenjak. Njegovo istraživanje ispod Lhakpa La prevoja dovelo ga je do zaključka da Istočna Rongbuk dolina predstavlja ključ za moguću rutu do vrha Everesta. Nekoliko nedjelja kasnije, ekipa koju su činili George Mallory, Guy Bullock, i Oliver Wheeler istraživala je sam vrh Rongbuk doline, i kao prvi ljudi sa Zapada uspeli su se na Sjeverni prijevoj što je istovremeno predstavljalo i prvo ljudsko prisustvo na padinama Everesta. 

## Rute za vrh
Alpinističke ekspedicije koje sa sjeverne strane iz Tibeta izvode uspon na Mount Everest, kreću iz Baznog kampa na gornjem kraju Rongbuk ledenjaka. Odavde se ide preko Sjevernog prijevoja, a zatim Sjeveroistočnim grebenom prema vrhu.

Američki planinar i snimatelj dokumentarnih filmova David Breashears u saradnji sa Asia Society i MediaStorm prošao je Mount Everest slijedeći rutu Britanske ekspedicije iz 1921. godine. U svojim filmovima prikazuje činjenicu rapidnog smanjenja ledene mase kao globalnu posljedicu klimatskih promjena. Fotografije od prije 90 godina i današnje pokazuju razliku u visini lednika za oko 100 m. 
## Reference
Zemomisl

**Zemomisl** (poljski: *Siemomysł*)  (oko 922. - oko 950./60.) bio je treći vojvoda Poljana krajem 9. vijeka, jedan od mitoloških vladara Dinastije Pjastovića.

## Biografija

O njemu je nešto napisao benediktinski redovnik na dvoru Boleslava III Krivoustog - Gallus Anonymus u djelu Cronica et gesta ducum sive principum Polonorum. Naveo ga kao jednog od predhodnika Boleslova Krivoustog, kome je otac bio Lestek, a sin Mješko I - prvi poljski vladar koji je prihvatio kršćanstvo.

Kasniji historičari iznjeli su teoriju da je on ujedinio Poljane, Gopljane i Mazovšane, ali neki misle da je to uradio tek njegov otac Mješko.

## Reference

## Vanjske veze

* ''Legendarni władcy Polski: Siemowit, Lestek (Leszek), Siemomysł'' 

|-
Monokl

**Monokl** je vrsta okruglog optičkog stakla koje se stavlja na jedno oko. Sastoji se od optičkog sočiva oivičenog u obliku kruga i kanapa ili žice za koji je zakačeno. Najpopularniji je bio krajem 19. i početkom 20. veka kada su ga uglavnom nosili imućniji ljudi.

## Povezano
* Naočare

## Reference
Mutizam

**Mutizam**, **bezlasnost**, **mutavost**, ili **nemost** je vrsta poremećaja kod dece i odraslih koju karakteriše nesposobnost moći govora uz pokušavanje razumevanje govora drugih. U zavisnosti od uzroka, može, a i ne mora biti trajno stanje. Kod dece razlozi mogu biti razvojni, psihiloški, neurološki ili fizički, a kod odraslih koji su ranije mogli da govore, razlog može biti povreda, bolest ili oštećenje dela mozga potrebnog za govor tokom operacije.

## Reference
Panj

**Panj** je deo drveta koji ostaje u zemlji nakon što se stablo poseče ili osuši. Na njima se mogu videti godovi na osnovu kojih se može utvrditi starost drveta. Nauka koja se bavi tom problematikom se zove dendrohronologija.

Iz panja se ponekad može razviti i izrasti novo stablo.

Što je drvo starije, teže je izvaditi panj iz zemlje kada se isto iseče. Tom prilikom je potrebna pomoć ručnih alata (ašov, motika) ili bagera.

## Izvori
Krajná Poľana

**Krajná Poľana** je naseljeno mjesto u okrugu Svidnjik, u Prešovskom kraju, Republika Slovačka.

## Stanovništvo

Prema podacima o broju stanovnika iz . godine naselje je imalo  stanovnika.

### Etnički sastav

### Religija

## Reference

## Vanjske veze
* 
*
Vinsonov masiv

**Vinson** je naziv planinskog masiva na Antarktiku i najvišeg vrha masiva. Masiv je dug oko 21 km. i širok oko 13 km. Dio je planinskog lanca Sentinel koji je dio većeg masiva Ellsworth. 

Masiv je udaljen oko 1.200 kilometara od Južnog pola i nalazi se na početku Antarktičkog poluostrva. Otkrilo ga je američko ratno vazduhoplovstvo 1957. god. Naziv masiva i vrha, koji su od 1. novembra 2006. godine zasebni entiteti, je prema američkom kongresmenu iz države Georgia Carlu Vinsonu, zbog njegove podrške istraživanju područja Antarktika.

S nadmorskom visinom od 4.892 metra (ili 4.897 m.) najviši je vrh na Antarktiku. Prvi uspon na ovaj vrh izvela je američka desetočlana ekspedicija 1966. godine pod vodstvom Nikolasa Klinča. Ekspedicija iz 2001. godine bila je prva koja se uspela na vrh istočnom rutom, a također je obavila i GPS mjerenja visine vrha. Počevši od 2005. god. oko 950 ljudi popelo se na Vinson.

Vinson je jedna od planina koja pripada grupi Sedam vrhova. Zbog toga izaziva pažnju brojnih alpinista tokom čitave godine. Brojne vodičke kompanije dovode ekspedicije alpinista na Vinson, kojima je polazište Čile. Uspon na vrh nije tehnički pretjerano zahtjevan, a neprijatnosti sa vjetrom i niskim temperaturama su uobičajene. 

## Reference
Brańsk

**Brańsk** je grad od 3,753 stanovnika na istoku Poljske u Podlaskom vojvodstvu.

Brańsk je čuven po bitci, koja se dogodila 1264. kod Kumatna (istočna periferija). U toj bitci je vojska krakovskog vojvode Boleslava Stidljivog, pobjedila Jatvjage i ubila njihovog vođu Komata.

## Geografija

Brańsk leži na rijeci Nurzec, udaljen šesdesetak km jugozapado od Bjalistoka.

## Historija

Brańsk je niknuo kao trgovište na putu od Krakova do Litvanije. Još od 1422. u njemu se održavaju sudovi, a od 1440. do 1444. bio je privremena prijestolnica Mazovije.

Gradska prava po uzoru magdeburška dobio je od litvanskog kneza Aleksandra Jagelovića 18. januara 1493.

Brańsk je prosperirao tokom 16. vijeka, pa je 1550. podigao bolnicu i do 1562. nakupio oko 1800 stanovnika, što je za ono vrijeme bila impresivana brojka.

Postao je čuven u tadašnjoj Poljsko-Litvanskoj Uniji, po smaknuću koje se odvilo u jesen 1628.
Tad je u jednom danu izvršena smrtna kazna nad 26 plemića, koje je općinski sud osudio, zbog ubistva, pljački i silovanja.
Gradski krvnik *Michałek*, ušao je u legendu radi svoje efikasnosti.

Nakon Treće podjele Poljske Brańsk je podpao pod prusku a nakon Tilsitskog mira pod rusku.

Za Drugog svjetskog rata oko 35 % grada je razoreno, pa je od predratnih 4 000 (58% Židova) 1946. spao na 2.542 stanovnika.

Danas je administrativni centar poljoprivredne okolice.

## Izvori

## Vanjske veze

* ''Miasto Brańsk'' (službene stranice)
Gliwice

**Gliwice** (njemački: *Gleiwitz* je grad od 178,603 stanovnika na jugu Poljske u Šleskom vojvodstvu.

## Geografija

Gliwice su udaljene tridesetak km zapadno Katowica i jedan su od 29 gradova-predgrađa Katowica - konurbacije u kojoj živi 
2 400 000 stanovnika.

Gliwice su jedan od prometno najbolje povezanih gradova u Poljskoj, jer se nalazi na raskršću autoputeva A1 i A4 i na istoimenom kanalu koji vodi do Odre, pa je i najveća poljska kopnena luka, a do aerodroma Pyrzowicama ima pedesetak km.

## Historija

Gliwice su gradska prava po uzoru na magdeburška dobila 1276.

Od 1312. bio je jedno vrijeme prijestolnica Vojvodstva Gliwice.
Krajem srednjeg vijeka trgovište Gliwice imalo je nekih 900 stanovnika, zbijenih na malom prostoru unutar bedema. 
Nakon Pjastovića, narednih pet vijekova mjenjao je vladare, od čeških, habsburgških, pruskih (1742.) do 
njemačkih.

Industrijski razvoj grada započeo je nakon otvaranja željezare 1794. i koksare 1798.

Tek nakon Drugog svjetskog rata grad je ponovno Poljski, tad se doselilo puno Poljaka iz drugih dijelova zemlje i bivših pograničnih 
krajeva.

Gliwice su i univerzitetski grad (Šleski tehnološki univerzitet), grad sa nekoliko naučnih instituta u kom djeluje i Poljska akademija nauka.

## Privreda
Gliwice su do 1990-ih bile centar teške industrije, smješten na željezničkoj pruzi Wrocław-Kraków.

Danas su grad kemijske, prehrambene i mašinske industrije.
Jedan od najvećih Industrijskih pogona opelova tvornica podignuta 1998 na 74 hektara. U njoj danas radi 3 000 radnika,  a 95 % 
automobila se izvozi.

## Pobratimski gradovi
Gliwice ima ugovore o partnerstvu sa slijedećim gradovima;

## Izvori

## Vanjske veze

* ''Gliwice'' (službene stranice)
Kamień Pomorski

**Kamień Pomorski** (njemački: *Kammin* ili *Cammin*) je grad od 8,808 stanovnika na sjeverozapadu Poljske u Zapadnopomeranskom vojvodstvu.

## Geografija
Kamień Pomorski leži na istočnom rukavcu rijeke Odre -Dziwne udaljen 8 km od Baltičkog mora.

## Historija

Historija Kamieńa usko je povezana sa biskupijom, koja je po nalogu pape Inocenta II 1140. smještena u nedaleki Wolin.
Kad su Danci 1175. razorili Wolin, - biskupija je premještena u Kamień Pomorski, pa je on od tad do danas biskupski grad. 
Danci su 1186. okupirali Pomeraniju, ali je Kamień ostao biskupski grad, pa su i tad podizani novi vjerski objekti.

Dominikanci iz Krakova doselili su se u Kamień 1228. 
Kamień je dobio gradska prava 1274. od pomeranijskog vojvode Barnima I, pa se razvio kao trgovište, ali ne i kao luka, jer je Dziwna bila preplitka za plovidbu do Szczecina, pa su brodari radije koristili Peenu i Świnu.

Prosperitet grada pekinula je invazija iz Markgrofovije Brandenburg - 1308. tad je zapaljen cijeli grad i katedrala.

U prvoj polovici 14. vijeka podignuti su bedemi, sa osam kula.
Za Tridesetogodišnjeg rata (1618. - 1648.) cijela Pomeranija je opustošena i opljačkana, a Kamień Pomorski su 1630.zauzeli Šveđani.  
Nakon sklapanja Westfalskog mira Kamień je pripao Švedskoj - pa je postao pogranični grad prema Markgrofoviji Brandenburg.

Markgrofovija Brandenburg je 1679. anektirala Kamień, koji otada životari kao trgovište poljoprivrednog kraja.

Nekom ubrzanijem razvoju nije pomogla ni izgradnja ceste do Szczecina 1842., a ni željezničke pruge 1892.

Tek nakon Drugog svjetskog rata je Kamień je postao Poljski.
Danas je turistički grad i lječilište.

## Pobratimski gradovi
Kamień ima ugovore o partnerstvu sa slijedećim gradovima;

## Izvori

## Vanjske veze

* ''Gmina Kamień Pomorski'' 
* ''Muzeum''
Arelije Fusk

**Arelije Fusk** () ili **Aurelije Fusk** (*Aurelius Fuscus*) bio je antički rimski retor. Tečno je govorio i grčki i latinski jezik, elegantnim i kićenim stilom. Charles Thomas Cruttwell kaže da je Aurelije bio azijanac, odnosno da je prakticirao retorički stil bogat ukrasnim figurama.

Vrhunac njegovog djelovanja u Rimu pada u posljednje godine Augustove vladavine. Bio je viteškog ranga, ali je  degradiran zbog nekog izvanrednog skandala vezanog uz njegov život. Deklamirao je češće na grčkom nego na latinskom, a Seneka Stariji opisuje njegov stil govorništva kao briljantan prije nego čvrst i kao antitetičan prije nego elokventan. Seneka, međutim, visoko cijeni njegovo izlaganje (*explicatio*) argumenta. Njegov hvalospjev o Ciceronu najzanimljiviji je primjerak njegova stila. Senekine *Suasoriae* i *Controversiae* obiluju citatima iz Fuskovih retoričkih vježbi. Njegov suparnik u poučavanju i deklamatorstvu bio je Porcije Latron, a čini se da su njihovi stilovi bili potpuno suprotni. Plinije Stariji zamjera Fusku nošenje srebrnih prstenova. Bila su dvojica retoričara ovog imena, otac i sin, budući da Seneka obično spominje Arelija Fuska "oca" (*Arellius Fuscus "pater"*). Osobno ime jednog od njih bio je Kvint.

Fusk je vjerojatno bio učitelj pjesnika Ovidija (43. pne. – 17/18. n.e.) i Plinija Starijeg (23–79. n.e.), koji ga spominje u djelu *[[Naturalis historia|Poznavanje prirode]]*. Fuskov je učenik bio i Papirije Fabijan.

## Reference

## Literatura
*
Rubelije Bland

**Rubelije Bland** () bio je rimski vitez, koji je u Augustovo doba predavao retoriku u Rimu. Često se pojavljuje kao govornik u *Raspravama* (*Controversiae*) i *Savjetodavnim govorima* (*Suasoriae*) Seneke Starijeg i vjerojatno je bio djed Gaja Rubelija Blanda. Bland je bio učitelj filozofa i retoria Papirija Fabijana, koji je, pak, poslije bio učitelj Seneke Mlađeg. Njegov unuk, Gaj Rubelije Bland, oženio se 33. g. nove ere Julijom, kćerkom Druza, sina cara Tiberija, nakon što je 18. godine vršio dužnost dopunskog konzula (*consul suffectus*).

## Reference

## Literatura
* 
*
Lukijan (razvrstavanje)

**[[Lukijan]]** (oko 125 – nakon 180) bio je grčki retor i satirist iz vremena Rimskog Carstva.

**Lukijan** se može odnositi i na sljedeće:

## Osobe
* Lukijan Antiohijski (oko 240–312), kršćanski teolog, mučenik i svetac
* Lukijan Bovski (umro oko 290), kršćanski mučenik i svetac
* Lucian iz Chestera (fl. 1195), kršćanski monah, auhor djela *[[De laude Cestrie]]*

## Likovi
* Lucian (''Pokémon'')
* Lucian (''The 39 Clues'')
* Lucian (''Underworld'')
* Dark Swordsman Lucian, lik u igrici *[[Lunar Knights]]*
* Lucian the Purifier, lik u igrici *[[League of Legends]]*

## Drugo
* Lucian (krater), Mjesečev krater

## Osobe po imenu Lucian
* Lucian Blaga (1895-1961), rumunjski filozof i pjesnik
* Lucian Boz (1908-2003), rumunjski književni kritičar
* Lucian Bute (born 1980) rumunjsko-kanadski bokser
* Lucian Freud (1922–2011), slikar
* Lucian Georgevici (1875-1940), rumunjski političar
* Lucian Pintilie (born 1933), rumunjski filmski redatelj
* Lucian "Lin" Wood (rođen1952), američki odvjetnik, politički komentator i teoretičar zavjere

### Fiktivni likovi po imenu Lucian
* Lucian Connally, lik u TV serriji *[[Longmire (TV serija)|Longmire]]*
Nedeljko Jovanović

**Nedeljko Jovanović** (srpski: Недељко Јовановић; Beograd, 16. rujna 1970., umirovljeni jugoslavenski i srpski rukometaš koji je igrao na poziciji srednjeg vanjskog. Nakon igračke karijere, Jovanović se bavio trenerskim poslom. Uz srpsko, od 2000. godine posjeduje i njemačko državljanstvo.

Jovanović je igračku karijeru počeo u RK Sinđeliću, gdje je igrao još kao junior, a u Jugoslaviji, odnosno Srbiji, igrao je još i za Metaloplastiku, Partizan i Kolubaru. Imao je i bogatu stranu karijeru, a najdulje se zadržao u Njemačkoj i Španjolskoj. Karijeru je završio 2010. godine.

Nastupao je za reprezentacije SFR Jugoslavije i SR Jugoslavije. S potonjom je osvojio dvije svjetske bronce (1999., 2001.) te je bio proglašen za najboljeg srednjeg vanjskog na Svjetskom prvenstvu 1999. godine; uz to je osvojio i broncu na Euru 1996. godine. Iz reprezentacije se povukao 2003. godine. 

Godine 2018. kratko je vodio RK Novi Pazar, a od 2018. do 2019. godine bio je pomoćni trener reprezentacije Srbije.